На основу члана 14, члана.15. и члана 21. Закона о јединственом бирачком списку (''Службени гласник Републике Србије",бр.104/2009 и 99/2011) и тачке 9. и 10. Упутства за спровођење Закона о јединственом бирачком списку   (''Службени гласник Републике Србије", број 15/12, 88/18, 67/20, 40/21,90/21 и 16/22), Општинска управа општине Медвеђа

**ИЗЛАЖЕ НА УВИД**

**ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ**

**ОПШТИНЕ МЕДВЕЂА**

Део Јединственог бирачког списка за територију општине Медвеђа изложен је у седишту Општинске управе општине Медвеђа, ул.Краља Милана бр. 48 , у приземљу у канцеларији број 2.

 Увид у део Јединственог бирачког списка врши се путем рачунарске опреме уношењем јединственог матичног броја грађана у циљу провере да ли је грађанин уписан у бирачки списак и да ли су уписани подаци тачни.

 Захтеви за промене у делу Јединственог бирачког списка грађани са пребивалиштем односно интерно расељена лица са боравиштем на територији општине Медвеђа могу поднети општинској управи у времену од 07 до 15 часова сваког радног дана, најкасније до дана закључења бирачког списка 18.марта 2022.године до 24,00 часа.

 Након закључења бирачког списка, па до 30. марта 2022. године у 24,00 часа, захтеви промене подносе се Општинској управи или директно Министарству државне управе и локалне самоуправе које и одлучује по захтевима.

 Грађани могу од момента расписивања избора за председника Републике Србије расписаним за 3. април 2022. године. до најкасније пет дана пре закључења бирачког списка, односно до 12.марта 2022.године поднети захтев да се у бирачки списак упише податак да ће на предстојећим изборима гласати по месту боравишта, односно по изабраном месту гласања на територији општине Медвеђа и да се изврши увид, и поднесе захтев за упис, брисање, измену и допуну или исправку бирачког списка. Право на увид и на подношење захтева за промене у бирачком списку има и подносилац изборне листе од проглашења изборне листе до 18. марта 2022. године. Изабрано место гласања не може бити на територији јединице локалне самоуправе на којој бирач има пребивалиште, односно боравиште за интерно расељена лица. Овај податак не може се мењати до окончања спровођења избора.

 У поступку увида у бирачки списак лице овлашћено лице за ажурирање бирачког списка и лице за пружање подршке општинске управе дужни су да поступају у складу са законом којим се уређује заштита података о личности.

 Увид у Јединствени бирачки списак може се извршити и електронским путем на званичној интернет страници Министарства државне управе и локалне самоуправе <https://upit.birackispisak.gov.rs/>, уношењем податка о јединственом матичном броју грађана.

ОПШТИНСКА УПРАВА ОПШТИНЕ МЕДВЕЂА

Број :013- 4/2022

Медвеђа, 3.март 2022.године

                                                                          НАЧЕЛНИК  ОПШТИНСКЕ УПРАВЕ

                                                                                       Светлана Тодоровић

Поводом предстојећих избора који ће се одржати 03. априла 2022. године, подсећамо вас да бирач има право да на изборима за народне посланике Народне скупштине, односно на изборима за председника Републике гласа према месту боравишта у земљи – **изабрано место гласања**, као и да је изменама Упутства за спровођење Закона о јединственом бирачком списку од 08. маја 2020. године омогућено да се, по поднетом захтеву грађанина, у бирачки списак упише податак да ће бирач на наведеним изборима гласати према месту боравишта у земљи, **односно да изабрано место гласања може бити и на територији јединице локалне самоуправе на којој бирач има пребивалиште.** Уписивање наведеног податка врши на основу решења општинска/градска управа на чијој територији бирач има боравиште у земљи, односно на чијој територији бирач жели да гласа.

Посебно напомињемо, да приликом подношења наведеног захтева бирач **не мора да има пријављено боравиште кроз службену евиденцију Министарства унутрашњих послова** на општини/граду где жели да гласа, већ је довољно да је бирач поднео наведени захтев у прописаном року, односно да је изразио жељу да гласа према месту боравишта у земљи.